Venezuela
Venezuela ni nchi kaskazini mwa Amerika ya Kusini.
Imepakana na Brazil, Guyana na Kolombia.
Mbele ya pwani ya Bahari ya Karibi kuna madola ya visiwani ya Aruba, Antili za Kiholanzi na Trinidad na Tobago.
Venezuela ilikuwa koloni la Hispania hadi mwaka 1811 na lugha ya Kihispania ni lugha ya kitaifa.
Kikatiba Venezuela ni shirikisho la jamhuri.
Mji mkuu ni Caracas.
Jina la nchi ni umbo la Kihispania la jina la mji wa Venezia (Italia). Amerigo Vespucci, mpelelezi Mwitalia katika utumishi wa mfalme wa Hispania, aliona vijiji vya wenyeji waliojenga nyumba juu ya maboriti yaliyosimamishwa katikati ya maji karibu na mwambao pasipo kina. Vijiji vilimkubusha mji wa Venezia uliojengwa vilevile. Venezuela yamaanisha "Venezia Ndogo" katika Kihispania.
Venezuela ina eneo la km² 916,445 (kama Namibia) ikiwa na pwani yenye urefu wa km 2,800. Asilimia 39 za eneo hili ni misitu, mashamba ya kulimwa ni 4%, eneo la mifugo 20%, mazao ya kudumu kama kahawa 1%.
Kuna kanda nne za kijiografia:
tambarare za pwani karibu na Maracaibo katika kaskazini-magharibi milima ya Andes tambarere za mto Orinoko katikati ya nchi nyanda za juu za Guayana katika kusini-mashariki
Nyanda za juu za Guayana zina milima ya pekee: kuna milima ya meza 115 inayoitwa "tepui" katika lugha ya wakazi asilia. Kiekolojia hilo ni eneo muhimu kwa sababu milima mingi ina mimea na wanyama wa pekee, tofauti na milima jirani, na inapatikana hapa tu kote duniani.
Maporomoko marefu duniani yatelemka kutoka milima hii kama vile maporomoko ya Salto del Angel ("anguko la malaika") ambako maji huanguka mita 965.
Mto mkubwa wa Venezuela ni Orinoco wenye urefu wa km 2574 unaoishia katika Atlantiki. Lakini mkono wa Brazo Casiquiare unajitenga na kuishia katika mto wa Amazonas nchini Brazil.
Tawimito muhimu ya Orinoco ni Rio Apure na Rio Caroni.
Tazama pia Majimbo ya Venezuela
Venezuela ni shirikisho la madola au majimbo 23 ya kujitawala, maeneo yasiyojitawala na mkoa wa shirikisho wa Caracas.
JimboMji MkuuWakaziEneoKandaAmazonasPuerto Ayacucho70,464180,144km²GuayanaAnzoáteguiBarcelona1,222,22543,300km²Nor - OrientalApureSan Fernando de Apure377,75676,500km²LlanosAraguaMaracay1,449,6167,014km²CentralBarinasBarinas624,50835,200km²AndeanBolívarCiudad Bolívar1,214,846238.000km²GuayanaCaraboboValencia1,932,1684,650km²CentralCojedesSan Carlos253,10514,800km²CentralDelta AmacuroTucupita97,98740,200km²GuayanaFalcónCoro763,18024,800km²Central - OccidentalGuáricoSan Juan de los Morros627,08664,986km²LlanosLaraBarquisimeto1,556,41519,800km²Central - OccidentalMéridaMérida715,26811,300km²AndeanMirandaLos Teques2,330,8727,950km²CapitalMonagasMaturín712,62628,930km²Nor - OrientalNueva EspartaLa Asunción712,6261,150km²InsularPortuguesaGuanare725,74015,200km²Central - OccidentalSucreCumaná786,48311,800km²Nor - OrientalTáchiraSan Cristóbal992,66911,100km²South - OccidentalTrujilloTrujillo608,5637,400km²AndeanVargasLa Guaira298,1091,496km²CapitalYaracuySan Felipe499,0497,100km²Central - OccidentalZuliaMaracaibo2,983,67963,100km²ZulianDependencias Federales (maneo chini ya shirikisho)-2,245342km²Insular (visiwa)Distrito Federal Caracas (Mkoa wa shirikisho)-2,284,921433km²Capital (mji mkuu)
Wakazi wengi (51.6%) wanajiainisha kama machotara wa Kizungu-Kiindio. Wazungu ni 43.6%, wenye asili ya Afrika ni 3.5% na Waindio 2.6%. Utafiti wa DNA unaonyesha kwamba urithi wa jeni kwa asilimia 60.6 ni wa Kizungu, 23 ni wa Kiindio na 16.3 ni wa Kiafrika.
Lugha rasmi na ya kawaida ni Kihispania, ingawa lugha asilia zinakubalika kwa Waindio, na lugha nyingine zinatumiwa na wahamiaji.
Upande wa dini, 88% ni Wakristo, hasa wa Kanisa Katoliki (71%) na madhehebu mbalimbali ya Uprotestanti (17%).
Orodha ya nchi kufuatana na wakazi
(in Spanish) Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead. at UCB Libraries GovPubs Transclusion error: {{En}} is only for use in File namespace. Use {{lang-en}} or {{en icon}} instead. at Curlie Transclusion error: {{En}} is only for use in File namespace. Use {{lang-en}} or {{en icon}} instead. from the Library of Congress Country Studies (1990) Transclusion error: {{En}} is only for use in File namespace. Use {{lang-en}} or {{en icon}} instead. from the BBC News Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead. from International Futures (in Arabic) from Sky Immigration Wikimedia Atlas of Venezuela
Jamii:Karibi Jamii:Nchi za Amerika Kusini Jamii:Nchi zinazotumia Kihispania